5205 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

23 ΣΕΠΤΕΜΒΡΙΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

527 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων του Υπουργού Προεδρίας της Κυβέρ¬ 
νησης στον Υφυπουργό Αθανάσιο Δημητρακόπουλο. .... 1 

Οργανική σύνθεση διοικητικού προσωπικού του Αμερικανικού 

Κολλεγίου Αγίας Παρασκευής . 2 

Χαρακτηρισμός ως ιστορικού διατηρητέου μνημείου, του Δημο¬ 
τικού Σχολείου Μπράλου, το Ν. Φθιώτιδας . 3 

Παράταση ορισμού εκκαθαριστών καταργηθέντα Οργανισμού 

Λεσινίου. 4 

Σύσταση ίδιου νομικού προσώπου με το όνομα «Κέντρο Ανοιχτής 
Προστασίας Ηλικιωμένων Φερών» στο Δήμο Φερών του Νο¬ 
μού Έβρου . 5 

Προσαρμογή του Ο.Ε.Υ. της Κοινότητας Πυθίου στις διατάξεις 

του Ν. 1586/86 . 6 

Προσαρμογή του Ο.Ε.Υ. της Κοινότητας Νεοχωρίου Ν. Έβρου 

στις διατάξεις του Ν. 1586/86 . 7 

Έγκριση του Ειδικού Κανονισμού Λιμένα Ηρακλείου αριθμ. 30. 8 

Μεταβίβαση διαθεσίμου τεμαχίου της Ο.Δ. Λίμνης Αγ. Βασι¬ 
λείου ΣΑΑΚ Αγ. Βασιλείου Λαγκαδά 1981 στην Εποπτεία 
Αλιείας για τη δημιουργία Ιχθυόσκαλας για την εξυπηρέτηση 
των αλιέων της λίμνης και σημείωση μεταβολής στα κτήμα- 
τολογικά στοιχεία της Ο.Δ. 1981 ΣΑΑΚ Αγ. Βασιλείου Λα¬ 
γκαδά .. 9 

Αντικατάσταση μελών Διοικητικού Δικαστηρίου Στρατιωτικών 

Επιτάξεων Νομού Κοζάνης .10 

Συγκρότηση επιτροπής Υπουργείου Εργασίας του άρθρου 8 του 

Ν. 1648/86 .Π 

Σύσταση θέσης με σχέση εργασίας ιδιωτικού δικαίου αορίστου 

χρόνου στην Κοινότητα Τρικερίου.12 

Καθιέρωση ειδικών ειαφορών-καθοριαμός του σκοπού διάθεσης 
κατ’ άρθρο 200 παρ. γ Κώδικα περί Δικηγόρων.13 

Διορθώσεις Σφαλμάτων 

Διόρθωση σφάλματος στην απόφαση Α1/Φ10/47354/ 
1784/27.9.85 της Υπουργού Πολιτισμού (ΦΕΚ 641/ 
25.10.85 τ.Β'). 14 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθμ. ΓΥ 4782 (1) 

Ανάθεση αρμοδιοτήτων του Υπουργού Προεδρίας της Κυβέρνησης στον 
Υφυπουργό Αθανάσιο Δημητρακόπουλο. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

' Εχοντας υπόψη: 

1. Την παρ. 2 του άρθρου 83 του Συντάγματος, 


2. Το άρθρο 16 παρ. 5 του Ν. 1558/1985 «Κυβέρνηση και Κυβερ¬ 
νητικά όργανα», 

3. Το Ν. 216/1974 «περί αυστάσεως Υπουργείου Προεδρίας Κυ- 
βερνήσεως» όπως τροποποιήθηκε, 

4. Το Π.Δ. 770/1975 «περί διαρθρώσεως του Υπουργείου Προε¬ 
δρίας Κυβερνήσεως και οργανισμού υπηρεσιών τινών αυτού», όπως 
τροποποιήθηκε, 

5. Το Ν. 506/1976 «περί ρυθμίσεως θεμάτων τινών της Γενικής 
Γραμματείας Τύπου και Πληροφοριών», όπως τροποποιήθηκε. 

6. Το Π.Δ. 381/1977 «περί οργανισμού.της παρά τω Υπουργείω 
Προεδρίας Κυβερνήσεως Γενικής Γραμματείας Τύπου και Πληροφο¬ 
ριών», όπως τροποποιήθηκε, 

7. Τις υφιστάμενες υπηρεσιακές ανάγκες, αποφασίζουμε: 

Άρθρο 1. 

Αναθέτουμε στον Υφυπουργό Προεδρίας της Κυβέρνησης Αθανάσιο 
Δημητρακόπουλο την άσκηση των αρμοδιοτήτων που αναφέρονται στα 
θέματα των παρακάτω υπηρεσιακών Μονάδων του Υπουργείου Προε¬ 
δρίας της Κυβέρνησης: 

α) Διεύθυνσης Εκπαίδευσης, 

β) Διεύθυνσης Κρατικών Αυτοκινήτων, Επικοινωνιών και Εποπτείας 
Νομικών Προσώπων, Οργανισμών και Ιδρυμάτων. 

γ) Διεύθυνσης Πολιτικής Σχεδιάσεως Εκτάκτου Ανάγκης, 
δ) Γραφείο «Διαρκούς Κώδικος Νομοθεσίας», 
ε) Γραφείο Κωδικοποιήσεως. 
ζ) Βιβλιοθήκη. 

Άρθρο 2. 

1. Αναθέτουμε στον Υφυπουργό Προεδρίας της Κυβέρνησης Αθανά¬ 
σιο Δημητρακόπουλο την άσκηση των αρμοδιοτήτων που αναφέρονται 
στα θέματα των παρακάτω Υπηρεσιακών Μονάδων της Γενικής Γραμ¬ 
ματείας Τύπου και Πληροφοριών του Υπουργείου Προεδρίας της Κυ¬ 
βέρνησης: 

α) Διεύθυνσης Ενημέρωσης. 

β) Διεύθυνσης Πληροφόρησης. 

γ) Διεύθυνσης Υπηρεσιών Εξωτερικού. 

δ) Διεύθυνσης Δημοσίων Σχέσεων. 

ε) Διεύθυνσης Διοίκησης. 

στ) Διεύθυνσης Οικονομικών Υπηρεσιών. 

ζ) Διεύθυνσης Εποπτείας. 

η) Διεύθυνσης Εσωτερικού Τύπου. . 

θ) Γραφείου Νομοθετικού Συντονισμού. 

2. Από τις ανωτέρω αναφερόμενες αρμοδιότητες οι αφορώσες τις 
διευθύνσεις: α) Υπηρεσιών Εξωτερικού, β) Δημοσίων Σχέσεων, γ) Επο¬ 
πτείας, δ) Εσωτερικού Τύπου και ε) το Γραφείο Νομοθετικού Συντονι¬ 
σμού, θα ασκούνται παράλληλα και από τον Υπουργό Προεδρίας της 
Κυβέρνησης. 

Άρθρο 3. 

Στις αρμοδιότητες που μεταβιβάζονται με τα άρθρα 1 και 2 του πα- 

ρόντος, περιλαμβάνονται και οι συναφείς κοινοβουλευτικές εκτός από 
την άσκηση της νομοθετικής πρωτοβουλίας και την πρόταση προς έκ¬ 
δοση Προεδρικών Διαταγμάτων, καθώς και την έκδοση πάσης φύσεως 
κανονιστικών πράξεων. 

Επίσης στις μεταβιβαζόμενες αρμοδιότητες των άρθρων 1 και 2 δεν 
περιλαμβάνονται οι αφορώσες την πρόσληψη ή απόλυση του πάσης φύ- 
σεως προσωπικού. 

Άρθρο 4. 

Ο Υφυπουργός Προεδρίας της Κυβέρνησης Αθανάσιος Δημητρακό- 
πουλος εξουσιοδοτείται να μεταβιβάζει στους Γενικούς Γραμματείς, Ει¬ 
δικούς Γραμματείς, διευθυντές, τμηματάρχες ή προϊσταμένους υπηρε¬ 
σιακών μονάδων, δικαίωμα υπογραφής «με εντολή Υφυπουργού» απο¬ 
φάσεις, έγγραφα, εντάλματα, εντολές ή άλλες πράξεις σύμφωνα με τις 
διατάξεις του άρθρου 29 του Ν. 1558/1985 «Κυβέρνηση κα; Κυβερ¬ 
νητικά όργανα», επιφυλασσομένης της ισχύος προϋφισταμένων παρό¬ 
διων εξουσιοδοτήσεων βάσει της παρ. 4 του παραπάνω άρθρου μέχρις 
εκδόσεως νέων. 

Άρθρο 5. 

Η απόφαση αυτή που ισχύει από σήμερα να δημοσιευθεί στην Εφημε¬ 
ρίδα της Κυβερνήσεως. 

Αθήνα, 23 Σεπτεμβρίου 1987 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΕΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. Ζ2/338 (2) 

Οργανική σύνθεση διοικητικού προσωπικού του Αμερικανικού Κολ- 
λεγίου Αγίας Παρασκευής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 19, 20 και 65 τουΝ. 1566/85 

2. Τις διατάξεις του άρθρου 15 του Ν. 1586/86 

3. Την αριθμ. 77/86 γνωμοδότηση της νομικής διεύθυνσης του 
ΥΠΕΠΘ 

4. Την αριθμ. 32/8.7.87 πράξη του Κεντρικού Υπηρεσιακού 
Συμβουλίου Διοικητικού Προσωπικού του ΥΠΕΠΘ, αποφασί¬ 
ζουμε: 

Α. 1) Καθορίζουμε την οργανική σύνθεση του διοικητικού προσω¬ 
πικού του Αμερικανικού Κολλεγίου Αγίας Παρασκευής βάσει των 
υπηρετούντων υπαλλήλων, που έχουν δικαίωμα συνταξιοδότησης 
από το δημόσιο ταμείο και των τυπικών προσόντων τους τα οποία 
ορίζει το άρθρο 20 (παράγρ. 7) του Ν. 1566/85 ως εξής: 

α) μια (1) θέση μόνιμου διοικητικού προσωπικού κλάδου ΑΤ 

δύο (2) θέσεις μόνιμου, διοικητικού προσωπικού κλάδου ΜΕ1 

β) δύο (2) θέσεις προσωρινές - προσωπικές διοικητικού προσωπι¬ 
κού κλάδου ΑΤ 

έξι (6) θέσεις προσωρινές - προσωπικές διοικητικού προσωπικού 
κλάδου ΜΕ1 

2. Κατανέμουμε τις ανωτέρω θέσεις ως εξής: 

α) μια (1) θέση μόνιμου διοικητικού προσωπικού κλάδου ΑΤ με 
βαθμό 3ο - 2ο 

δύο (2) θέσεις του μόνιμου διοικητικού προσωπικού κλάδου ΜΕ1 
με βαθμό 10ο - 6ο 

β) δύο (2) θέσεις προσωρινές - προσωπικές κλάδου ΑΤ με βαθμό 
8ο - 6ο 

έξι (6) θέσεις προσωρινές - προσωπικές κλάδου ΜΕ1 με βαθμό 
10ο - 6ο 

3. Η κάλυψη των τριών θέσεων του μόνιμου διοικητικιού προσω¬ 
πικού γίνεται από τον πίνακα των υπηρετούντων υπαλλήλων που 
έχουν δικαίωμα συνταξιοδότησης από το δημόσιο ταμείο, κατά σειρά 
αρχαιότητας με βάση τη συνολική υπηρεσία στο σχολείο. Μετά την 


αποχώρηση των μονίμων υπαλλήλων καλύπτονται κατά σειρά αρ¬ 
χαιότητας από τους υπαλλήλους που έχουν καταλάβει τις προσωρι¬ 
νές - προσωπικές θέσεις μέχρις ότου εξαντληθεί ο αριθμός αυτών. 
Κάθε προσωρινή - προσωπική θέση καταργείται μετά την καθοιον- 
δήποτε τρόπο κένωσή της από τον υπάλληλο που την κατείχε. 

Β. Επανεντάσσουμε τους παρακάτω υπηρετούντες υπαλλήλους 
του Αμερικανικού Κολλεγίου Αγίας Παρασκευής, που έχουν δικαί¬ 
ωμα συνταξιοδότησης από το δημόσιο ταμείο, σέ.θέσεις και βαθμούς 
ανάλογα με τα τυπικά τους προσόντα και τη συνολική τους υπηρεσία 
στο σχολείο μέχρι 31-5-1987, ημερομηνία υπογραφής του ερωτή¬ 
ματος προς το Υπηρεσιακό Συμβούλιο ως ακολούθως: 

α) Σε θέσεις μονίμου διοικητικού προσωπικού: 

Αλεξοπούλου Αναστασία στον 6ο βαθμό του κλάδου ΑΤΙ διοικη¬ 
τικού πλεονάζοντα χρόνο στο βαθμό αυτό 14 έτη και 5 μήνες. 

Μαζαράκη Μαίρη στον 6ο βαθμό του κλάδου ΜΕ1 διοικητικού 
με πλεονάζοντα χρόνο στο βαθμό αυτό 17 έτη και 11 μήνες. 

Μαρινάκη Αικατερίνη στον 6ο βαθμό του κλάδου ΜΕ1 διοικητι¬ 
κού με πλεονάζοντα χρόνο στο βαθμό αυτό 8 έτη και 11 μήνες. 

β) Σε θέσεις προσωρινές - προσωπικές διοικητικού προσωπι¬ 
κού: 

Ζαχαρίου Κώστας στον 6ο βαθμό του κλάδου ΑΤΙ διοικητιού με 
πλεονάζοντα χρόνο στο βαθμό αυτό 9 έτη και 9 μήνες. 

Πεζερίδου Βηθλεέμ στον 6ο βαθμό του κλάδου ΜΕ1 διοικητικού 
με πλεονάζοντα χρόνο στο βαθμό αυτό 8 έτη και 9 μήνες. 

Βιδάκη Βενετία στον 6ο βαθμό του κλάδου ΜΕ1 διοικητικού με 
πλεονάζοντα χρόνο στο βαθμό αυτό 7 έτη, 3 μήνες και 17 ημέρες. 

Δασκαλάκη Ελένη στον 6ο βαθμό του κλάδου ΑΤΙ διοικητικού με 
πλεονάζοντα χρόνο στο βαθμό αυτό 6 έτη, 5 μήνες και 13 ημέρες. 

Μαυρομμάτη Νίκη στον 6ο βαθμό του κλάδου ΜΕ1 διοικητικού 
με πλεονάζοντα χρόνο στο βαθμό αυτό 5 έτη και 2 μήνες. 

Αρούχ Ρούλα στον 7ο βαθμό του κλάδου ΜΕ1 διοικητικού με 
πλεονάζοντα χρόνο στο βαθμό αυτό 1 έτος και 8 μήνες. 

Χαραμή Μαρίνα στον 7ο βαθμό του κλάδου ΜΕ1 διοικητικού με 
πλεονάζοντα-χρόνο στο βαθμό αυτό 1 έτος, 5 μήνες και 25 ημέρες. 

Αδαμοπούλου Αθηνά στον 7ο βαθμό του κλάδου ΜΕ1 διοικητιού 
με πλεονάζοντα χρόνο στο βαθμό αυτό 1 έτος. 

Γ. Κατατάσσουμε το ανωτέρω διοικητικό προσωπικό σύμφωνα 
με τις διατάξεις του άρθρου 15 του Ν. 1586/86 από 31.5.87 ως 
εξής: 

Αλεξοπούλου Ανστασία στον Α' βαθμό του κλάδου διοικητικού 
της ΠΕ κατηγορίας με πλεονάζοντα χρόνο στο βαθμό αυτό 19 έτη 
και 5 μήνες. 

Μαζαράκη Μαίρη στον Α βαθμό του κλάδου διοικητικού της ΔΕ 
κατηγορίας με πλεονάζοντα χρόνο στο βαθμό αυτό 13 έτη και 11 
μήνες. 

Μαρινάκη Αικατερίνη στον Α βαθμό του κλάδου διοικητικού της 
ΔΕ κατηγορίας με πλεονάζοντα χρόνο στο βαθμό αυτό 4 έτη και 11 
μήνες. 

Ζαχαρίου Κώστας στον Α βαθμό του κλάδου διοικητικού της ΠΕ 
κατηγορίας με πλεονάζοντα χρόνο στο βαθμό αυτό 6 έτη και 9 μή¬ 
νες. 

Πεζερίδου Βηθλεέμ στον Α βαθμό του κλάδου διοικητικού της 
ΔΕ κατηγορίας με πλέον, χρόνο στο βαθμό αυτό 4 έτη και 9 μήνες. 

Βιδάκη Βενετία στον Α βαθμό του κλάδου Διοικητικού της ΔΕ 
κατηγορίας με πλεονάζοντα χρόνο στο βαθμό αυτό 3 έτη, 3 μήνες 
και 17 ημέρες. 

Δασκαλάκη Ελένη στον Α βαθμό του κλάδου διοικητικού της ΠΕ 
κατηγορίας με πλεονάζοντα χρόνο στο βαθμό αυτό 8 έτη, 5 μήνες 
και 19 ημέρες. 

Μαυρομμάτη Νίκη στον Α βαθμό του κλάδου διοικητικού της ΔΕ 
κατηγορίας με πλεονάζοντα χρόνο στο βαθμό αυτό 1 έτος και 2 μή¬ 
νες. 

Αρούχ Ρούλα στον Β βαθμό του κλάδου διοικητικού της ΔΕ κα- 
τηγορίας με πλεονάζοντα χρόνο στο βαθμό αυτό 1 έτος και 8 μήνες. 

Χαραμή Μαρίνα στον Β βαθμό του κλάδου διοικητικού της ΔΕ 
κατηγορίας με πλεονάζοντα χρόνο στο βαθμό αυτό 1 έτος, 5 μήνες 
και 25 ημέρες. 

Αδαμοπούλου Αθηνά στον Β’ βαθμό του κλάδου διοικητικού της 
ΔΕ κατηγορίας με πλεονάζοντα χρόνο στο βαθμό αυτό 1 έτος. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Σεπτεμβρίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 
-♦- 

Αριθ. ΥΠΠΟ/ΑΙΛΑΠ/Γ/32763/1991 (3) 

Χαρακτηρισμός ως ιστορικού διατηρητέου μνημείου, του Δημοτικού 
Σχολείου Μπράλου, το Ν. Φθιώτιδας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυ¬ 
βερνητικών Οργάνων» που δημοσιεύθηκε στο ΦΕΚ 137/τΑ/ 
26.7.85. 

β) του άρθρου 52 του Ν. 5351/1932 «περί Αρχαιοτήτων». 

γ) του Ν. 1469/50 «περί προστασίας ειδικής κατηγορίας οικοδο¬ 
μημάτων και έργων τέχνης μεταγενεστέρων του 1830». 

δ) του Π.Δ. 941/77 «περί Οργανισμού του ΥΠΠΕ». 

ε) την ΥΑ με αριθ. ΥΠΠΟ/ΔΙΟΙΚ/Ο-Ε/Φ09/32530/8.8.86 
«περί μεταβίβασης αρμοδιοτήτων και δικαιώματος υπογραφής «Με 
Εντολή Υπουργού» στο Γενικό Γραμματέα, στον Ειδικά Γραμματέα 
του Διοικητικού Τομέα Πολιτιστικής Κληρονομιάς και στους Προϊ¬ 
σταμένους Δ/νσεων, Τμημάτων και Γραφείων της Κεντρικής Υπη¬ 
ρεσίας του Υπουργείου Πολιτισμού» (ΦΕΚ 548/τβ/12.8.86). 

2. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου που αναφέρεται στο θέμα και που 
συνέλεξε η 3η Εφορεία Νεωτέρων Μνημείων. 

4. Την ομόφωνη γνωμοδότηση του Τοπικού Συμβουλίου Μνη¬ 
μείων Στερεάς Ελλάδας με αριθμό 13/13.7.87, αποφασίζουμε: 

Χαρακτηρίζουμε ως ιστορικό διατηρητέο μνημείο, που χρειάζεται 
ειδική κρατική προστασία, σύμφωνα με τις διατάξεις του Ν. 1469/ 
50, το Δημοτικό Σχολείο της Κοινότητας Μπράλου του Ν. Φθιώτι¬ 
δας, γιατί αποτελεί αξιόλογο για την περιοχή δείγμα νεοκλασσικι- 
σμού των τελευταίων ετών του περασμένου αιώνα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Σεπτεμβρίου 1987 
Με Εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

- ♦- 

Αριθ. 8713 (4) 

Παράταση ορισμού εκκαθαριστών καταργηθέντα Οργανισμού Λεσι- 

νίου. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1) Το άρθρο 19 του Ν.Δ. 3881/58 «Περί έργων Εγγείων Βελτι¬ 
ώσεων». 

2) Το από 11.11.1959 Β.Δ. «Περί συστάαεως του Οργανισμού 
Αεσινίου» όπως συμπληρώθηκε με το Β.Δ. 792/62. 

3) Το άρθρο 40 του από 13.9.1959 Β.Δ. «Περί ΟΕΒ» που προ¬ 
βλέπει τον ορισμό εκκαθαριστών κ.λ.π.». 

4) Το άρθρο 8 του Ν.Δ. 1277/77 «Περί τροποποιήσεως και συ- 
μπληρώσεως του Ν.Δ. 3881/58». 

5) Την αριθ. 95435/1255/27.12.1984, απόφαση του Υπ. Γε¬ 
ωργίας «Περί κατάργησης του Οργανισμού Αεσινίου». 

6) Τις αριθ. 1264/21.2.1985, 6244/14.6.1985 και 1432/ 
17.2.1986, 8299/3.9.1986, και 2226/27.2.1987 αποφάσεις 
μας, με τις οποίες ορίσθηκαν οι Εκκαθαριστές του καταργηθέντος 
Οργανισμού Αεσινίου. 

7) Την ανάγκη παράτασης των ορισθέντων Εκκαθαριστών γιατί 
δεν έχουν διεκπεραιωθεί ακόμη όλες οι απαιτούμενες εργασίες εκκα- 
θαρίσεως του παραπάνω καταργηθέντα Οργανισμού Αεσινίου. 

9) Τα Β.Δ. 709/70 και 192/72 που εκδόθηκαν με βάση του 
Β.Δ. 532/70 «Περί Διοικητικής Αποκέντρωσης», αποφασίζουμε: 

Παρατείνουμε την περαίωση των εργασιών εκκαθάρισης του κα¬ 
ταργηθέντα Οργανισμού Αεσινίου, από τους εκκαθαριστές που ορί¬ 


σθηκαν με τις αριθ. 1264/21.2.1985 και 6244/14.6.1985 απο¬ 
φάσεις μας και παρατάθηκαν μέχρι 31.8.1987 με τις αριθ. 1432/ 
17.2.1986 8299/3.9.1986 και 2226/27.2.1987 αποφάσεις 
μας, για ένα εξάμηνο ακόμη ήτοι μέχρι 28.2.1988. 

Μεσολόγγι, 25 Αυγούστου 1987 
Ο Νομάρχης 

ΓΕΩΡ. ΠΑΠΑΪΩΑΝΝΟΥ 

- ♦- 

Αριθ, ΑΓ 8410 (5) 

Σύσταση ίδιου νομικού προσώπου με το όνομα «Κέντρο Ανοιχτής 
Προστασίας Ηλικιωμένων Φερών» στο Δήμο Φερών του Νομού 
Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψή: 

1) Τις διατάξεις του άρθρου 175 του Π.Δ. 76/1985 (Δ.Κ.Κ.) 

2) Την αριθ. 20530/31.3.1987, εγκύκλιο του ΥΠ. ΕΣ. 

3) Την αριθ. 57/1987, απόφαση του Δ.Σ. Φερών, αποφασί¬ 
ζουμε: 

1. Συστήνουμε ίδιο Νομικό Πρόσωπο, με το όνομα «Κέντρο Ανοι¬ 
χτής Προστασίας Ηλικιωμένων Φερών» στο Δήμο Φερών του Νομού 
μας. 

2. Σκοπός του Νομικού Προσώπου που συνιστάται σε εφαρμογή 
προγράμματος εξωϊδρυματικής προστασίας υπερηλίκων είναι η πα¬ 
ροχή ιατροκοινωνικής προστασίας στα ηλικιωμένα άτομα πάνω από 
60 ετών της περιοχής Δήμου Φερών, ώστε αυτά να παραμένουν 
στην οικογένεια και στο Δήμο. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου σε 200.000 δρχ. τουλάχι¬ 
στο. 

β) Η επιχορήγηση και κάθε άλλη παροχή του κράτους είτε απευ¬ 
θείας προς το Νομικό Πρόσωπο είτε δια μέσου του Δήμου Φερών. 

γ) Κάθε είδους συνδρομές, εισφορές, δωρεές, κληρονομιές και 
κληροδοσίες. 

δ) Έσοδα από την συμβολική χρηματική συμμετοχή των μελών, 
ε) Εισπράξεις από το αντίτιμο των πραγμάτων ή υπηρεσιών που 
προέρχονται από το νομικό πρόσωπο. 

4. Το Νομικό Πρόσωπο διοικείται από 7μελές Διοικητικό Συμ¬ 
βούλιο που αποτελείται από τους: 

α) Το Δήμαρχο και κωλυομένου από τον Πρόεδρο του Δημοτικού 
Συμβουλίου, ως Πρόεδρο 

β) Ένα (1) δημοτικό Σύμβουλο, που ορίζεται με απόφαση του 
Δ.Σ. 

γ) Ένα (1) αιρετό μέλος του Νομικού Προσώπου που εκλέγεται 
ανάμεσα στα μέλη του, απ’ αυτά. 

δ) Μία (1) Κοινωνική λειτουργό, υπάλληλο του Υπουργείου 
Υγείας και Πρόνοιας, που ορίζεται από το Νομάρχη. 

ε) Ένα (1) δημότη, που ορίζεται με απόφαση του Δ.Σ. ανάμεσα σε 
πρόσωπα που ασχολούνται με ανθρωπιστικά επαγγέλματα, ύστερα 
από σχετική πρόταση του Δημάρχου. 

στ) Ένα (1) αιρετό εκπρόσωπο από τους εργαζομένους στο 
ΚΑΠΗ. 

ζ) Ένα εκπρόσωπο που εκλέγεται από κοινού από τους Τοπικούς 
Συλλόγους των Συν/χων. 

5. Το Διοικητικό Συμβούλιο εκλέγει από τα μέλη του τον αντιπρό¬ 
εδρο και τον Γραμματέα του. 

6. Η θητεία του Διοικητικού Συμβουλίου ακολουθεί την δημοτική 
περίοδο. Μέχρι να εκλεγεί το αιρετό μέλος με στοιχείο γ ή μέχρι να 
πληρωθεί οποιαδήποτε θέση μέλους που κενούται, το διοικητικό 
Συμβούλιο λειτουργεί με την ελλειπή σύνθεσή του αν ο αριθμός των 
μελών δεν είναι κατώτερος της απαρτίας. 

Το νομικό πρόσωπο εκπροσωπείται στα δικαστήρια και σε κάθε 
αρχή από το Δήμαρχο και όταν απουσιάζει ή κωλύεται από τον Αντι¬ 
πρόεδρο. 

Το Κέντρο Ανοιχτής Προστασίας ηλικιωμένων μπορεί να χρησι¬ 
μοποιείται σαν εκπαιδευτικό Κέντρο άσκησης των σχολών κοινωνι¬ 
κής εργασίας και σπουδαστών σχολών παραϊατρικών επαγγελμά¬ 
των (φυσιοθεραπείας, εργοθεραπείας). 

Στις δραστηριότητες του Κέντρου είναι και η κοινοποίηση, εκπαί- 

δευση και χρησιμοποίηση εθελοντικού προσωπικού που προέρχεται 
από την περιοχή του Δήμου Φερών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 2 Σεπτεμβρίου 1987 
Ο Νομάρχης 
Α. ΚΩΒΑΙΟΣ 

-♦- 

Αριθ. Α.Γ. 9581 (6) 

Προσαρμογή του Ο.Ε.Υ. της Κοινότητας Πυθίου στις διατάξεις του 
Ν. 1586/86. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Την 8/87 απόφαση του Κ.Σ., που υποβλήθηκε με το 2272/ 
18.5.87 έγγραφο και αφορά την προσαρμογή του Ο.Ε.Υ. της Κοινότη¬ 
τας, στις διατάξεις του Ν.1586/86. 

2. Τις διατάξεις των άρθρων 153, 156 παρ. 2 του Δ.Κ.Κ., 12 του 
Ν.1188/81, του Ν.1586/86 και του Π.Δ. 37α/1987. 

3. Τη 2/18/13.7.87 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 5 του 
Ν.1188/81, και 

4. Όλα τα στοιχεία του οικείου φακέλου, αποφασίζουμε: 
Εγκρίνουμε την 8/87 απόφαση του Κ.Σ. Πυθίου περί προσαρμογής 

του Ο.Ε.Υ. της Κοινότητας Πυθίου στις διατάξεις του Ν.1586/86 και 
ειδικότερα: 

1. ΚΑΤΗΓΟΡΙΑ ΔΕ 
α) Κλάδος ΔΕΙ Διοικητικού 

1) Μία (1) θέση Γραμματέα με βαθμούς Γ-Α 

2) Μία (1) θέση Γραμματέα με βαθμούς Γ-Α 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 28 Αυγούστου 1987 
Με εντολή Νομάρχη 
Ο Δ/ντής 

ΑΝ. ΑΝΑΣΤΑΣΟΠΟΥΛΟΣ 

- ♦- 

Αριθ. ΑΓ 9585 (7) 

Προσαρμογή του Ο.Ε.Υ. της Κοινότητας Νεοχωρίου Ν. Έβρου στις 
διατάξεις του Ν.1586/86. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Την 21/87 απόφαση του Κ.Σ. Νεοχωρίου, που υποβλήθηκε 
με το 771/4.5.1987 έγγραφο και αφορά την προσαρμογή του 
Ο.Ε.Υ. της Κοινότητας, στις διατάξεις του Ν.1586/86. 

2. Τις διατάξεις των άρθρων 153, 156 παρ. 2 του Δ.Κ.Κ., 12 
του Ν.1188/81. Το Ν.1586/86 και το Π.Δ. 37α/87. 

3. Τη 2/15/13.7.87 σύμφωνη γνωμοδότηση του Υπηρεσιακού 
Συμβουλίου Δημοτικών και Κοινοτικών Υπαλλήλων του άρθρου 5 
του Ν.1188/81, και 

4. Όλα τα στοιχεία του οικείου φακέλου, αποφασίζουμε: 
Εγκρίνουμε την 21/87 απόφαση του Κ.Σ. Νεοχωρίου περί προ¬ 
σαρμογής του Ο.Ε.Υ. της Κοινότητας Νεοχωρίου στις διατάξεις του 
Ν.1586/86 και ειδικότερα: 

1. ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικού 

1) Δύο (2) θέσεις Γραμματέα Κοινότητας με βαθμούς Γ-Β-Α 

2. ΚΑΤΗΓΟΡΙΑ ΥΕ 
α) ΚΛΑΔΟΣ ΥΕ 

1) Μία (1) θέση υδρονομέα με βαθμούς Δ-Γ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 3 Σεπτεμβρίου 1987 
Με εντολή Νομάρχη 
Ο Δ/ντής 

ΑΝ. ΑΝΑΣΤΑΣΟΠΟΥΛΟΣ 


Αριθ. 24031 (8) 

Έγκριση του Ειδικού Κανονισμού Λιμένα Ηρακλείου αριθμ. 30. 
Η ΝΟΜΑΡΧΗΣ ΗΡΑΚΛΕΙΟΥ 
Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (ΦΕΚ 119 Α/8.9.83). 

3. Το σχέδιο του αριθμ. 30 Ειδικού Κανονισμού του Λιμένα 
ΗΡΑΚΛΕΙΟΥ που μας υποβλήθηκε με την αριθμ. 6126/Φ.301/ 
19.8.87 αναφορά της Λιμενικής Αρχής Ηρακλείου και επειδή με τις 
ανωτέρω διατάξεις ρυθμίζονται θέματα που κανονίζουν την εύρυθμη 
λειτουργία του Λιμένα, αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα 
ΗΡΑΚΛΕΙΟΥ αριθμ. 30. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΡΑΚΛΕΙΟΥ ΑΡΙΘΜ. 30 
«Περί αναπροσαρμογής αχθοφορικών και λεμβουχικών δικαιωμά¬ 
των Λιμένα Ηρακλείου και Καλών Λιμένων». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΗΡΑΚΛΕΙΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποι- 
ηθέντος Νόμου 499/47 «περί πειθαρχικής εξουσίας των Προϊστα¬ 
μένων Λιμενικών Αρχών» (ΦΕΚ 162 Α), συνδυαζόμενες με τα άρ¬ 
θρα 141-157 του Ν.Δ. 187/73 με το οποίο κυρώθηκε ο Κώδικας 
Δημοσίου Ναυτικού Δικαίου (ΦΕΚ 261 Α). 

β) Τις διατάξεις του Ν.Δ. 444/70 «περί αρμοδιότητας του Λ.Σ. 
και σχέσεως προς τις αρμοδιότητες των Σωμάτων Ασφαλείας» 
(ΦΕΚ 39 Α). 

γ) Τις διατάξεις του Π.Δ. 338/83 (ΦΕΚ 119 Α/8.9.83). 

δ) Την αριθμ. 42537/258/17.3.87 Δ/γή ΥΕΝ/ΔΟΛ 2. 

Άρθρο 1 

Ο παρών Ειδικός Κανονισμός Λιμένα Ηρακλείου ισχύει στη χερ¬ 
σαία και θαλάσσια ζώνη του, τους λιμένες, τους όρμους καθώς και 
τη θαλάσσια έκταση της περιοχής δικαιοδοσίας της Λιμενικής Αρ¬ 
χής και των υφισταμένων της των Λιμενικών Σταθμών και Υπαλλή¬ 
λων Λιμένα καθώς αυτή καθορίζεται από τις κείμενες διατάξεις. 

Άρθρο 2 

1. Τα δικαιώματα των αποσκευοφορέων στους λιμένες Ηρα¬ 
κλείου και Καλών Λιμένων για επιβάτες που μεταφέρουν συνηθισμέ¬ 
νες αποσκευές καθορίζονται ανεξάρτητα θέσης και είδους εισιτηρίου 
σε δραχμές 56. 

2. Για αποσκευές βάρους μεγαλύτερου των 25 κιλών (ή μέχρι βά¬ 
ρους 25 κιλών λογίζεται συνήθης αποσκευή) τα αχθοφόρικά δικαιώ¬ 
ματα καθορίζονται ως εξής: 

α) Βαλίτσες, δέματα, σάκοι, κ.λπ. βάρους μέχρι 20 κιλά δρχ. 11 
κατά τεμάχιο. 

β) Βαλίτσες, δέματα, σάκοι κ.λπ. βάρους από 21 μέχρι 50 κιλά 24 
δρχ. κατά τεμάχιο. 

γ) Μπαούλα, ηλεκτρικές συσκευές, έπιπλα κ.λπ. βάρους μεγαλύ¬ 
τερου των 50 κιλών 41 δρχ. κατά τεμάχιο. 

3. Δεν εισπράττονται αχθοφορικά δικαιώματα εις τις εξής περι¬ 
πτώσεις: 

α) Για τους ταξιδεύοντες δια των κρουαζιεροπλοίων που καταπλέ¬ 
ουν στον λιμένα οι οποίοι επισκεπτόμενοι την πόλη επιβιβάζονται εκ 
νέου του αυτού πλοίου και ακολουθούν αυτό στο δρομολόγιό του. 

β) Για τους ταξιδεύοντες δωρεάν βάσει σημειώματος της Λιμενι- 
κής Αρχής. 

γ) Επί εισιτηρίων εκδιδομένων βάσει καταστάσεων επιβιβάσεως 
σε οπλίτες των Ενόπλων Δυνάμεων και των Σωμάτων Ασφαλείας. 

4. Η για κάθε περίπτωση χορηγούμενη με απόφαση του ΥΕΝ έκ¬ 
πτωση επί της τιμής των εισιτηρίων δεν έχει επίπτωση ανάλογη στο 
αχθοφορικό δικαίωμα. 

Άρθρο 3 

Τα λεμβουχικά δικαιώματα για τη μεταφορά επιβατών μαζί με 
τις συνηθισμένες αποσκευές τους που μεταφέρονται από τα πλοία 
που βρίσκονται αρόδου (επ’ άγκυρα) μέχρι την προβλήτα μετ’ επι¬ 
στροφής είναι τα παρακάτω: 

α) Για επιβάτες ανεξάρτητα από τη θέση τους δρχ. 73 

β) Για μεταφορά επισκεπτών καταβάλλονται για κάθε διαδρομή 
μετ’ επιστροφής 73 δρχ. το άτομο. 

Άρθρο 4 

Ορίζουμε τα πιο κάτω λεμβουχικά δικαιώματα αποσκευών, όταν 
αυτές υπερβαίνουν τα 25 κιλά βάρους για κάθε επιβάτη, 
α) Διάφορα μικροφορτία 1 δρχ. κατά κιλό 
β) Έπιπλα, σκεύη, βαριά αντικείμενα 1 δρχ. κατά κιλό. 

Άρθρο 5 

Για την εξυπηρέτηση αγκυροβολημένων Φ/Γ ή Θ/Γ πλοίων κα¬ 
θορίζεται αντάλλαγμα χρέους μισθωμένης βάρκας που συμπεριλαμ¬ 
βάνει και αμοιβή των λεμβούχων που επιβαίνουν σ’ αυτήν σε 351 
δρχ. για κάθε δρομολόγιο της λέμβου και για απόσταση μέχρι ένα 
μίλι από τον προβλήτα του λιμανιού και από ώρα 07.00' μέχρι 
20.00', σε 526 δρχ. από ώρα 20.00' μέχρι 24.00' και σε 701 δρχ. 
από 24.00 μέχρι 07.00 ώρα. 

Για αποστάσεις μεγαλύτερες του ναυτικού μιλίου το λεμβουχικό 
δικαίωμα καθορίζεται με ελεύθερη συμφωνία των ενδιαφερομένων 
και σε περίπτωση αδυναμίας επίτευξης συμφωνίας με απόφαση του 
Λιμενάρχη Ηρακλείου. 

Άρθρο 6 

Ορίζουμε αντάλλαγμα χρέωσης βάρκας που συμπεριλαμβάνει 
και αμοιβή των λεμβούχων που επιβαίνουν σ’ αυτή για αποκλει¬ 
στική χρησιμοποίηση προς μεταφορά επίπλων, αποσκευών και 
εμπορευμάτων από ή προς το πλοίο 526 δρχ. Προκειμένου για με¬ 
ταφορά από πλοίο που βρίσκεται μακριά από το λιμάνι ή όρμο σε 
1038 δρχ. 

Η παραπάνω τιμή μειώνεται κατά 30% προκειμένου περί ειδών 
Δημοσίου Γεωργικών εφοδίων που διακινούνται από την Α.Τ.Ε. ή 
άλλους Κρατικούς ή Κοινοφελείς οργανισμούς. 

Άρθρο 7 

Καθορίζουμε την αμοιβή των λεμβούχων για την πρόσδεση και 
λύση των πλοίων κατά την παραβολή ή πρυμνοδέτησή τους στο λι¬ 
μάνι Ηρακλείου ως εξής: 

1. α) Φορτηγά πλοία από 101 μέχρι 500 κοχ 1052 δρχ. 
β) Φορτηγά πλοία από 501 μέχρι 1000 κοχ 2104 δρχ. 
γ) Φορτηγά πλοία από 1001 κοχ και πάνω 2587 δρχ. 

2. Ε/Γ πλοία 

α) Ε/Γ-Ο/Γ και Φ/Γ-Ο/Γ πλοία δρχ. 4551 δρχ. 

β) Ε/Γ πλοία εσωτερικών 2104 δρχ. 

γ) Ε/Γ πλοία Εξωτερικού Τουριστικά 1928 δρχ. 

5. Από την παραπάνω υποχρέωση εξαιρούνται όλα τα πολεμικά 
πλοία. 

4. Για πλοία μέχρι 100 κοχ δεν εισπράττεται αμοιβή για την 
πρόσδεση ή λύση του, εφόσον δε χρησιμοποιηθεί βάρκα. 

5. Το παραπάνω έργο είναι της αποκλειστικής αρμοδιότητας των 
λεμβούχων και απαγορεύεται χρησιμοποίηση ή απασχόληση άλλων 
προσώπων. 

Άρθρο 8 

Τα λεμβουχικά δικαιώματα των άρθρων 3,4,5,6 και 7 αυξάνο¬ 
νται κατά 75% τα Σάββατα, Κυριακές και εργάσιμες ημέρες κατά 
τις οποίες δεν εργάζονται οι Δημόσιες Υπηρεσίες Ηρακλείου. 

Κατά την εκτέλεση λεμβουχικών εργασιών κατά τις ώρες 20.00’ 
μέχρι 24.00' τα λεμβουχικά δικαιώματα αυξάνονται 50% ενώ 
κατά τις ώρες 24.00' έως 07.00' αυξάνονται 75%. 

Εάν η εργασία εκτελεσθεί κατά το νυκτερινό ωράριο του Σαββά¬ 
του ή Κυριακής ή εξαιρέσιμου ημέρας προσαυξάνεται κατά 50%. 

Άρθρο 9 

Τα με Ειδικό Κανονισμό καθοριζόμενα λεμβουχικά και αχθοφο- 
ρικά δικαιώματα προσαυξάνονται κατά 12,5% για χορήγηση δώ¬ 
ρου εορτών Χριστουγέννων-Πάσχα, 15% για χορήγηση επιδόματος 
άδειας και 5% υπέρ του Λογαριασμού Επιδόματος Γάμου. 

Άρθρο 10 

1. Από της ισχύος του Κανονισμού αυτού καταργούνται οι πα- 
ραγρ. 2 και 3 του άρθρ. 13 του Ειδικού Κανονισμού Λιμένα Ηρα¬ 
κλείου (ΦΕΚ 173 Β/21.2.79), η παράγραφος 1 του άρθρου 3 του 


αριθμ. 24 Ειδ. Κανονισμού Λιμένα (ΦΕΚ 490 Β/9.8.85) και οι 
αριθμ. 22 (ΦΕΚ 307 Β/22.5.85) και 27 (ΦΕΚ 730 Β/29.10.86) 
Ειδικοί κανονισμοί Λιμένα Ηρακλείου. 

2. Οι παραβάτες του παρόντος Ειδικού Κανονισμού του οποίου η 
ισχύς αρχίζει από τη δημοσίευσή του στην Εφημερίδα της Κυβέρνη¬ 
σης και η εκτέλεσή του ανατίθεται στα Λιμενικά Όργανα, ανεξάρ¬ 
τητα από τις συντρέχουσες ποινικές ή αστικές ευθύνες κατά την ισχύ- 
ουσα Νομοθεσία υπόκεινται και στις κυρώσεις του άρθρου 157 του 
ΝΔ. 187/73 (ΦΕΚ 261 Α/3.10.1973), όπως τροποποιήθηκε με 
το Π.Δ. 207/85 (ΦΕΚ 760 Α"/3.5.85). 

Ηράκλειο, 17 Αυγούστου 1987 
Ο Κεντρικός Λιμενάρχης 
ΓΕΩΡΓ. ΘΑΝΟΠΟΤΛΟΣ 

β) Ορίζουμε ημερομηνία έναρξης ισχύος αυτού από την ημέρα δη¬ 
μοσίευσής του στην Εφημερίδα της Κυβερνήσεως. 

Ηράκλειο, 31 Αυγούστου 1987 
■ Η Νομάρχης 

ΧΑΡΑ ΑΘΑΝΑΣΑΚΗ-ΜΙΧΑΗΛΙΔΟΥ 


Αριθ. 38608 (9) 

Μεταβίβαση διαθεσίμου τεμαχίου της Ο.Δ. Λίμνης Αγ. Βασιλείου 
ΣΑΑΚ Αγ. Βασιλείου Λαγκαδά 1981 στην Εποπτεία Αλιείας για 
τη δημιουργία Ιχθυόσκαλας για την εξυπηρέτηση των αλιέων της 
λίμνης και σημείωση μεταβολής στα κτηματολογικά στοιχεία 
της Ο.Δ. 1981 ΣΑΑΚ Αγ. Βασιλείου Λαγκαδά. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β.Δ/τος 709/70 «περί καθορισμού των δια- 
τηρουμένων υπέρ του Υπουργού και των περιφερειακών αρχών δια- 
νομαρχιακού επιπέδου του Υπουργείου Γεωργίας αρμοδιοτήτων 
κατά την παραγρ. 1 του άρθρου 1 του Ν.Δ.532/70». 

2. Τις διατάξεις του άρθρου 123 παρ. 10 του Αγροτικού Κώδικα, 
του άρθρου 6 του Ν.994/79 και του άρθρου 5 του Ν.Δ.3958/59. 

3. Το από 2.7.85 Πρακτικό της άτυπης Επιτροπής που αποτε¬ 
λούνταν από τον Πρόεδρο της Κοινότητας Αγ. Βασιλείου, τον Προϊ¬ 
στάμενο της Εποπτείας Αλιείας Θεσσαλονίκης, τον Ιχθυολόγο της 
Εποπτείας Αλιείας Θεσσαλονίκης, τον υπάλληλο της Δ/νσης Γεωρ¬ 
γίας, τον Αρχ. Μηχανικό του ΥΧΟΠ/ΔΟΘ, τον Χημικό του 
ΥΧΕΠ/ΔΟΘ και τον Πρόεδρο του Αλ/κού Συνεταιρισμού Αγ. Βασι¬ 
λείου, από το οποίο προκύπτει ότι η Επιτροπή μετά από επιτόπια 
εξέταση και συζήτηση κατέληξε ομόφωνα στην παραχώρηση έκτα¬ 
σης από το 59 κοινόχρηστο τεμάχιο της λίμνης Αγίου Βασιλείου- 
Λαγκαδά (ΣΑΑΚ Αγ. Βασιλείου), στην Εποπτεία Αλιείας Θεσσαλο¬ 
νίκης, για την κατασκευή έργων εξυπηρέτησης των αλιέων της λί¬ 
μνης (Ιχθυόσκαλα κ.λπ.). 

4. Τα κτηματολογικά στοιχεία της οριστικής διανομής Λίμνης 
Αγίου Βασιλείου ΣΑΑΚ Αγίου Βασιλείου, έτους 1981, στα οποία το 
59 τεμάχιο έκτασης 7.625 τ.μ. φέρεται διαθέσιμο. 

5. Τα έγγραφα με αριθμούς: α) 3039/16.5.86 της ΙΣΤ’ Εφορίας 
Προϊστορικών και Κλασσικών Αρχαιοτήτων που συμφωνεί για την 
παραχώρηση έκτασης από το 59 τεμάχιο στην Εποπτεία Αλιείας 
Θεσσαλονίκης, με τον όρο ότι στην περίπτωση που θα βρεθούν κατά 
τη διάρκεια των εργασιών οιουδήποτε είδους αρχαία κινητά ή ακί¬ 
νητα, οι ενδιαφερόμενοι οφείλουν να ειδοποιήσουν αμέσως την Αρ¬ 
χαιολογική Υπηρεσία β) Φ" .1/4300/23.5.86 του Ελληνικού Ορ¬ 
γανισμού Τουρισμού ο οποίος δεν έχει αντίρρηση για την παραχώ¬ 
ρηση έκτασης 3 στρεμμάτων περίπου από το 59 τεμάχιο στην Επο¬ 
πτεία Αλιείας Θεσσαλονίκης γ) Γ.Δ. 1961/17.6.86 της Δ/νσης 
Δασών που συμφωνεί επίσης για την παραχώρηση της παραπάνω 
έκτασης δ) 1316/4.7.86 της 9ης Εφορείας Βυζαντινών Αρχαιοτή¬ 
των Θεσσαλονίκης από το οποίο προκύπτει ότι η εν λόγω Υπηρεσία 
δεν έχει αντίρρηση για την παραχώρηση έκτασης 3 στρεμ. από το 59 
τεμάχιο στην Εποπτεία Αλιείας Θεσσαλονίκης και ε) 1833 σχετ. 
3286/12.9.86 της Δ/νσης Οικισμού Θεσσαλονίκης από το οποίο 
προκύπτει ότι συμφωνεί για την παραχώρηση έκτασης του ανατολι- 
κότερου άκρου του 59 τεμαχίου στην Εποπτεία Αλιείας για τη δη¬ 
μιουργία ιχθυόσκαλας. 

6. Το με αριθμό 1/9.3.87 Πρακτικό του Νομαρχιακού Συμβου¬ 
λίου με το οποίο συμφωνεί επίσης για την παραχώρηση 3 στρεμ. από 
το 59 διαθέσιμο τεμάχιο Λίμνης Αγ. Βασιλείου, ΣΑΑΚ Αγ. Βασι¬ 
λείου, έτους 1981, στην Εποπτεία Αλιείας, για τη δημιουργία ιχθυ¬ 
όσκαλας για την εξυπηρέτηση των αλιέων της λίμνης. 

7. Την με αριθμό 2091/28.7.87 πρόταση του Γραφείου Τοπο¬ 
γραφικής Ν.Θ. με τα φωτοτυπικά διαγράμματα και επεξηγηματικά 
υπομνήματα από τα οποία προκύπτει ότι το 59 διαθέσιμο τεμάχιο 
συνολικής έκτασης 7.625 τ.μ. της Ο.Δ. της λίμνης Αγ. Βασιλείου, 
ΣΑΑΚ Αγ. Βασιλείου, έτους 1981, διαχωρίστηκε στα τεμάχια: 
59α τεμάχιο έκτασης 4.625 τ.μ. δρόμος κοινόχρηστο 

59β τεμάχιο έκτασης 3.000 τ.μ. Εποπτεία Αλιείας Θεσσαλονίκης, 
αποφασίζουμε: 

Μεταβιβάζουμε, δωρεάν, κατά πλήρη νομή και κυριότητα στην 
Εποπτεία Αλιείας Θεσσαλονίκης το 59β διαθέσιμο τεμάχιο έκτασης 
3.000 τ.μ. της οριστικής διανομής Λίμνης Αγίου Βασιλείου, ΣΑΑΚ 
Αγ. Βασιλείου, έτους 1981, για τη δημιουργία έργων (Ιχθυόσκαλα 
κ.λπ.) για την εξυπηρέτηση των αλιέων της λίμνης, σύμφωνα με τις 
διατάξεις του άρθρου 123 παραγρ. 10 του Αγροτικού Κώδικα και 
του άρθρου 6 του Ν.994/79. 

Η απόφαση αυτή έχει θέση οριστικού τίτλου κυριότητας και μετα¬ 
γράφεται ατελώς στα βιβλία μεταγραφών του Υποθηκοφυλακείου 
Λαγκαδά με τη φροντίδα της Εποπτείας Αλιείας Θεσσαλονίκης, 
αφού προηγουμένως δημοσιευθεί στην Εφημερίδα της Κυβερνή- 
σεως. 

Η μεταβίβαση αυτή γίνεται με τον όρο: α) της ανάκλησης σε περί¬ 
πτωση μη πραγματοποίησης σε τακτό χρονικό διάστημα του σκοπού 
για τον οποίο γίνεται η παραχώρηση β) της μη εκποίησης και γ) της 
μη αποζημίωσης σε περίπτωση απολ/σης για δημόσια ωφέλεια. 

Μετά από τα παραπάνω σημειώνουμε και την μεταβολή στα κτη- 
ματολογικά στοιχεία της οριστικής διανομής της Λίμνης Αγίου Βα¬ 
σιλείου, ΣΑΑΚ Αγίου Βασιλείου, έτους 1981, σύμφωνα με την 
2091/28.7.87 πρόταση του Γραφείου Τοπογραφικής Π.Θ., ως 
εξής: 

Διαχωρίζεται το 59 διαθέσιμο τεμάχιο έκτασης 7.625 τ.μ. στα: 
59α τεμάχιο έκτασης 4.625 τ.μ. δρόμος και περιβάλλων χώρος 
κοινόχρηστο 

59β τεμάχιο έκτασης 3.000 τ.μ. Εποπτεία Αλιείας Θεσσαλονί¬ 
κης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 2 Σεπτεμβρίου 1987 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 
-♦- 

Αριθ. 14164 (10) 

Αντικατάσταση μελών Διοικητικού Δικαστηρίου Στρατιωτικών Επι¬ 
τάξεων Νομού Κοζάνης. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1) Τις διατάξεις: 

α) του άρθρου μόνου του Π. Δ/τος 115/84 «Διορισμός των Με¬ 
λών των Διοικητικών Δικαστηρίων περί Στρατιωτικών Επιτάξεων» 

(ΦΕΚ 39/6.4.84, τ. Α'). 

β) Των άρθρων 32 και 33 του Ν. 4442/29 «Περί Στρατιωτικών 
και Ναυτικών Εισφορών και Ναυλώσεων». 

2) Τις Διοικητικές Οδηγίες της ΔΟΙ/ΓΕΣ επί της εφαρμογής των 
διατάξεων του Π.Δ. 115/84. 

3) Την πάγια Διαταγή 8-11/1980/ΓΕΣ/ΔΟ1/3. 

4) Την απόφασή μας 2627/12.2.87 (ΦΕΚ 139/Β/23.3.87) 
«Διορισμός μελών Διοικητικού Δικαστηρίου Στρατιωτικών Επιτά¬ 
ξεων Νομού Κοζάνης». 

5) Το έγγραφο Φ. 851/13/30671/3.8.87 του Α’ Σ.Σ.) ΔΟΙ, 
σύμφωνα με το οποίο διορισμένα με την ανωτέρω απόφασή μας 
στρατιωτικά μέλη στο παραπάνω δικαστήριο μετατέθηκαν, αποφα¬ 
σίζουμε: 


Διορίζουμε τους κάτωθι ως μέλη του Διοικητικού Δικαστηρίου 
Στρατιωτικών Επιτάξεων Νομού Κοζάνης, σε (αντικατάσταση μετα- 
τεθέντων. 

α) Τακτικά μέλη 

1) Τον Ταγματάρχη Κουκούλη Μιχαήλ του 721 ΤΜΧ σε αντικα¬ 
τάσταση του Ταγματάρχη Τρυφωνίδη Ευαγγέλου. 

2) Τον Λοχαγό Τρομπούκη Αλέξανδρο του 4ου Ε.Γ. του Α' Σ.Σ. 
σε αντικατάσταση του Λοχαγού Νταλάκα Δημητρίου. 

β) Αναπληρωματικά μέλη 

1) Τον Λοχαγό Μέγγο Ευάγγελο της ΔΜΧ/Α'Σ.Σ. σε αντικατά¬ 
σταση του Αντ/ρχη Διούφα Κων/νου. 

Κατά τα λοιπά ισχύει η απόφασή μας 2627/12.2.87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κοζάνη, 31 Αυγούστου 1987 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

- +- 

Αριθ. ΤΕ/281 (Π) 

Συγκρότηση επιτροπής Υπουργείου Εργασίας του άρθρου 8 του Ν. 
1648/86. 

* Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Του Ν. 3200/55 «περί διοικητικής αποκεντρώσεως». 

2. Του άρθρου 8 του Ν. 1648/86 «περί προστασίας πολεμιστών, 
αναπήρων και θυμάτων πολέμου και μειονεκτούντων προσώ¬ 
πων». 

3. Τις σχετικές προτάσεις της Πανελλήνιας Ένωσης Αγωνιστών 
Εθν, Αντίστασης (ΠΕΑΕΑ) Παραρτήματος Σύρου και της Ανωτά- 
της Συνομοσπονδίας Πολυτέκνων Ελλάδος με αριθμό 09/87 από 
26.3.1987 και 839/5.3.1987 αντίστοιχα. 

4. Το έγγραφο του Υπουργείου Εργασίας αριθ. 32747/ από 

9.12.1986. 

5. Την προηγούμενη σχετική απόφασή μας αριθ. 1319/ 

15.12.1986, αποφασίζουμε: 

Συγκροτούμε την Επιτροπή του Υπουργείου Εργασίας του άρ¬ 
θρου 8 του Ν. 1648/86, η οποία αποτελείται από τους: 

Α. Εκπρόσωποι αγωνιστών Εθνικής Αντίστασης 

1. Βαζαίο Ελευθέριο του Γερασίμου, εκπρόσωπο αγωνιστών 
Εθνικής Αντίστασης, ως τακτικό μέλος 

2. Ψαθόπουλο Κων/νο του Χρήστου, ως αναπληρωματικό μέ¬ 
λος. 

Β. Εκπρόσωποι Ανωτάτης Συνομοσπονδίας Πολυτέκνων Ελλά¬ 
δος 

1. Γεώργιο Αρμακόλα, πλ. Μιαούλη - Σύρος, ως τακτικό μέλος 
και 

2. Κοντό Κων/νο, ως αναπληρωματικό μέλος. 

Ειδικές διατάξεις: 

1. Η τοποθέτηση ή διάθεση των προσώπων που προστατεύονται 
από το νόμο αυτό, γίνεται από την Επιτροπή Υπουργείου Εργασίας 
που προβλέπεται από τις διατάξεις της κοινής απόφασης των Υπουρ¬ 
γών Προεδρίας της Κυβέρνησης και Εργασίας με αριθ. 80/68/ 
26.4.1982, και λειτουργεί σε κάθε Νομαρχία. 

2. Όταν εξετάζονται θέματα πολεμιστών και αναπήρων, ως εκ¬ 
πρόσωπος των εργαζομένων μετέχει στην Επιτροπή εκπρόσωπος 
των αντίστοιχων οργανώσεων πολεμιστών, αναπήρων, καθώς και 
των πολυτέκνων. 

3. Χρέη εισηγητή εκτελεϊ ο υπάλληλος του Τμήματος Επιθεώρη¬ 
σης Εργασίας Αναστάσης Χατζηγιάννης, γραμματέα δε η υπάλλη¬ 
λος της ίδιας υπηρεσίας Ελένη Μπομπογιάννη. 

4. Η θητεία της Επιτροπής είναι διετής, και λήγει την 
19.8.1989. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ερμούπολη, 19 Αυγούστου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

Αριθ. 1232 (12) 

Σύσταση θέσης με σχέση εργασίας ιδιωτικού δικαίου αορίστου χρό¬ 
νου στην Κοινότητα Τρικερίου. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΤΡΙΚΕΡΙΟΥ 
Έχοντας υπόψη: 

1. Την υπ’ αριθμ. ΔΙΠΙΔ/Φ. 42/24/11440/31.12.1986 
κοινή Υπουργική απόφαση περί ρυθμίσεως θεμάτων προσωπικού 
Ιδιωτικού δικαίου. 

2. Τις διατάξεις του Νόμου 1188/1981. 

3. Την υπ’ αριθμ. 10/1987 απόφαση του Κοινοτικού Συμβου¬ 
λίου Τρικερίου που έχει εγκριθεί με την υπ’ αριθμ. ΕΣ. 6380/ 
19.5.1987 ομοία της Νομαρχίας Μαγνησίας με την οποίαν διαπι¬ 
στώνεται η μετατροπή της σύμβασης της Ιωάννας I. Νιζάμη εις αο¬ 
ρίστου χρόνου, αποφασίζει: 

Συνιστά στην Κοινότητα Τρικερίου Νομού Μαγνησίας την παρα¬ 
κάτω προσωρινή θέση με σχέση εργασίας ιδιωτικού δικαίου αορί¬ 
στου χρόνου σύμφωνα με τις διατάξεις της υπ’ αριθμ. ΔΙΠΙΔ/Φ.42/ 
24/11440/31.12.1986 κοινής Υπουργικής αποφάσεως για την 
κατάταξη σ’ αυτή του προσωπικού που αναφέρεται στην υπ’ αριθμ. 
10/1987 απόφαση του Κοινοτικού Συμβουλίου Τρικερίου. 

Μια (1) θέση διοικητικού υπαλλήλου στην Κοινότητά μας. 

Η παρούσα να δημοσιευθεί στην Εφημερίδα της Κυβερνήσεως. 
Τρίκερι, 3 Σεπτεμβρίου 1987 
Ο Πρόεδρος της Κοινότητας 
ΓΙΑΝΝΗΣ Γ. ΚΟΤΤΑΣ 

-ψ- 

Αριθ. 5/6.7.87 (13) 

Καθιέρωση ειδικών εισφορών-καθορισμός του σκοπού διάθεσης κατ’ 
άρθρο 200 παρ. γ Κώδικα περί Δικηγόρων. 
ΔΙΚΗΓΟΡΙΚΟΣ ΣΥΛΛΟΓΟΣ ΓΙΑΝΝΙΤΣΩΝ 

Μετά από αυτά η Γ ενική Συνέλευση του Δικηγορικού Συλλόγου 
Γιαννιτσών, πήρε την παραπάνω απόφαση. 

Άρθρο 1. 

Για την υποβοήθηση της αξιοπρεπούς ασκήσεως του δικηγορικού 
λειτουργήματος, που συνίσταται στην παροχή μερίσματος από την 
καθιέρωση ειδικής εισφοράς, σ’ όλα τα μέλη μας, για την συγκρό¬ 
τηση επαρκούς νομικής βιβλιοθήκης στα δικηγορικά τους γραφεία 
και για την αντιμετώπιση των εξόδων λειτουργίας των δικηγορικών 
γραφείων των μελών μας, ιδιαίτερα των νέων συναδέλφων, καθιε¬ 
ρώνεται από σήμερα ειδική εισφορά, σύμφωνα με το άρθρο 200 παρ. 
γ του Κώδικα περί Δικηγόρων επί της αμοιβής του δικηγόρου, στις 
παρακάτω δικαστικές τους ενέργειες, στο Ειρηνοδικείο Γιαννιτσών, 
και που θα είναι ίση με το παραπλεύρως από κάθε μια σημειούμενο 
ποσό. 

μεταλλικές 


1. Αίτηση για έκδοση διαταγής πληρωμής 20 

2. α) Αγωγή εργατικών (καθαρά) διαφόρων 10 

β) Παράσταση κατά την συζήτηση των παρα¬ 
πάνω υποθέσεων 10 

γ) Προτάσεις (όταν κατατίθενται) 10 

δ) άσκηση ένδικου μέσου, κατ’ αποφάσεων που 

αφορούν τις παραπάνω υποθέσεις 10 


Στις παραπάνω υποθέσεις είναι υποχρεωτική η προσκόμιση τρι¬ 
πλότυπου καταβολής εισφοράς όταν το αντικείμενο είναι για μεν τις 
διαταγές πληρωμής, άνω των 50.000 δρχ. για δε τις εργατικές διά¬ 
φορες άνω των 100.000 δρχ. 

Άρθρο 2. 

Η μη καταβολή της παραπάνω εισφοράς καθιστά απαράδεκτη 
την δικαστική ενέργεια, σύμφωνα με τα άρθρα 200 και 30 του Κώ¬ 
δικα περί Δικηγόρων. 

Άρθρο 3. 

Το προϊόν της εισφοράς θα μοιράζεται την 1η Φεβρουάριου, 1η 


Ιουνίου και 1η Οκτωβρίου' κάθε χρόνου σ’ αυτούς που ουσιαστικά 
και ενεργά ασκούν δικηγορία. 

Άρθρο 4. 

Για τους μη δικαιούχους αποφασίζει πενταμελής επιτροπή που θα 
αποτελείται από δύο (2) μέλη του Δ.Σ. και από τρία (3) μέλη που 
ορίζονται από την Γ.Σ. του Συλλόγου. Η θητεία της παραπάνω επι¬ 
τροπής λήγει με την θητεία του Δ.Σ. 

Άρθρο 5. 

Δεν θα συμμετέχουν στην διανομή του προϊόντος της εισφοράς, 
όσοι τελούν σε αναστολή του δικηγορικού λειτουργήματος και οι Δή- 
μαρχοι. 

Άρθρο 6. 

Εκείνος που κρίθηκε μη δικαιούχος θα μπορεί να προσφύγει στην 
Γ.Σ. του Συλλόγου. Για τους δικαούχους καταρτίζεται πίνακας που 
τοιχοκολλάται στα γραφεία του Συλλόγου, δεκαπέντε (15) ημέρες 
πριν από την διανομή του προϊόντος. Η προσφυγή θα γίνει μέσα σε 
πέντε (5) ημέρες από την ανάρτηση του πίνακα και με μέριμνα του 
Δ.Σ. θα συγκαλείται η Γ.Σ. πριν από την διανομή του προϊόντος. Η 
πενθήμερη παραπάνω προθεσμία αρχίζει από την επομένη της ανάρ¬ 
τησης του πίνακα. 

Η Γ.Σ. αποφασίζει με μυστική ψηφοφορία. Σ’ αυτόν που κρίθηκε 
μη δικαιούχος θα επιστρέφονται τα ποσοστά που κατέβαλε. Η ίδια 
ρύθμιση ισχύει σ' αυτούς που υπάγονται στην διάταξη του άρθρου 5. 

Άρθρο 7. 

Από το κατά τετράμηνο διαμορφούμενο προϊόν της εισφοράς ο Δι¬ 
κηγορικός Σύλλογος παρακρατεί ποσοστό 10% από το οποίο: Α) 
ποσοστό 3% προορίζεται για το Ταμείο του Συλλόγου, έτσι ώστε να 
καλύπτονται τα έξοδα λειτουργίας του, να προμηθεύεται βιβλία για 
την βιβλιοθήκη του και γενικά να καλύπτει τις ανάγκες του ο Δικη¬ 
γορικός Σύλλογος Β) Ποσοστό 7% για την δημιουργία Ταμείου Αλ¬ 
ληλοβοήθειας των μελών του Συλλόγου. Σκοποί του Ταμείου Αλλη¬ 
λοβοήθειας είναι α) η παροχή βοηθήματος σε δικηγόρους και υπαλ¬ 
λήλους του Συλλόγου, σε περίπτωση ασθένειας ή άλλους προσωπι¬ 
κού ή οικογενειακού περιστατικού που έχουν απόλυτη ανάγκη β) 
επίδομα μητρότητας γ) βοήθημα επιστράτευσης και δ) παροχή βοη¬ 
θήματος σε ασκούμενους δικηγόρους κατά την περίοδο των εορτών 
του Πάσχα και των Χριστουγέννων και του θέρους. Το ύψος των πα¬ 
ραπάνω παροχών κλπ. και η έγκριση για το αναγκαίο ανήκει στο 
Δ.Σ. του Συλλόγου. Με απόφαση της Γ.Σ. μπορεί μέρος του παρα¬ 
πάνω ποσού (στοιχείο Β) να διατεθεί σε σκοπό που θα αποφασίσει 
αυτή με πλειοψηφία των 2/3 των μελών της. Σε περίπτωση που θα 
ιδρυθεί Ταμείο Προνοίας Δικηγόρων Γιαννιτσών, οι πόροι του Τα¬ 
μείου Αλληλοβοήθειας περιέρχονται σ’ αυτό. 

Άρθρο 8. 

Στο Δ.Σ. του Συλλόγου ανήκει η ευθύνη για την διαχείριση του 
λογαριασμού αυτού. Για όλα τα άλλα θέματα αποφασίζει αποκλει¬ 
στικά η επιτροπή του άρθρου 4. 

Γιαννιτσά, 4 Σεπτεμβρίου 1987 
Ο Πρόεδρος 

ΔΙΑΜΑΝΤΗΣ ΣΑΒΒΟΠΟΥΛΟΣ 

Ο Γενικός Γραμματέας 
ΓΕΩΡΓΙΟΣ ΠΑΠΑΜΑΝΩΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην Α1/Φ10/47354/1784/27.9.85 απόφαση της Υπουργού 
Πολιτισμού που δημοσιεύτηκε στο ΦΕΚ τ. Β' 641/25.10.85 και 
αφορά «Κήρυξη του Γαλαξειδίου ως αρχαιολογικού χώρου», μετά το 
τέλος της αποφάσεως προστίθεται το συνημμένο στην απόφαση το¬ 
πογραφικό, το οποίο από παραδρομή παραλείφθηκε ως εξής: 

(Από το Εθνικό Τυπογραφείο) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


